Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 157

9. évfolyam kerettantervében szereplõ ismereteket, tevékenységeket, képességeket. Új jelenségek önálló értelmezése a korábban észlelt és értelmezett jelenségek ismeretében. A szerves vegyületek fizikai és kémiai sajátosságainak igazolása a megfelelõ kísérletekkel. Egyszerûbb majd összetettebb kérdések megválaszolására kísérletek tervezése és végzése segítséggel majd önállóan. A tanult szerves anyagok molekulamodelljének elkészítse és jellemzése; annak megítélése, milyen erõk hatnak a vegyület halmazában és milyen fizikai tulajdonságok következnek ebbõl. A számítástechnikában elsajátított ismeretek (pl. minternet, levelezõ, szövegszerkesztõ, függvény- és diagramszerkesztõ, táblázatkezelõ vagy grafikai programok használata) alkalmazása az információszerzés, -feldolgozás és -átadás folyamán. Távolsági kommunikációs technikák (elektronikus levelezés, telefon, fax) szakszerû használata. Elõadás tartása az összegyûjtött és megszerkesztett információk alapján a kémiai szaknyelv szabatos használatával és az iskolában rendelkezésre álló audiovizuális eszközök alkalmazásával. A mindennapi életben elõforduló ártalmas szerves anyagok felsorolása; az élõ rendszerekre és a környezetre gyakorolt hatásaik kifejtése; tájékozódás szakszerû használatukról a mellékelt tanácsok, utasítások alapján. A globális és a közvetlen környezetünkben megjelenõ helyi környezeti problémák okainak, következményeinek feltárása. A helyzet elemzésében és a lehetséges megoldási módok keresésében a különbözõ (nem csak természettudományi) tantárgyakban tanult ismeretek alkalmazása. Információk szerzése és önálló vélemény kialakítása a szenvedélybetegségek kémiai vetületeirõl, az oxigén- és nitrogéntartalmú vegyületek narkotikus és egészségkárosító hatásairól, a személyiségre és a társadalomra irányuló veszélyeirõl. Kolloid rendszerek említése a hétköznapi életbõl, összetevõik elemzése. Az anyagszerkezeti ismeretek alkalmazása a szerves vegyületek fizikai tulajdonságainak magyarázatára: összefüggés keresése a funkciós csoport, a moláris tömeg és a molekula térszerkezete, polaritása, valamint az olvadás- és a forráspont, illetõleg az oldhatóság között. Egy vegyületben elõforduló funkciós csoport felismerése az anyag fizikai sajátságai, kémiai viselkedése alapján. Szerkezeti képlet alapján az izoméria fajtájának felismerése. Egyszerû szerves kémiai egyenletek szerkesztése az egyenletírás megismert szabályai szerint. A tökéletes égés egyenletének felírása bármely adott összegképletû C, H és O atomokból álló vegyületre. A környezetünkben elõforduló mûanyagok tulajdonságainak vizsgálata, felhasználási lehetõségeik, esetleges környezetkárosító hatásuk magyarázata felépítésük alapján. Információk szerzése arról, hol vesznek át a tanuló lakóhelyéhez legközelebb háztartási veszélyes hulladékokat és újrahasznosítható anyagokat. Vizsgálat tervezése a háztartások hulladéktermelésének mennyiségi, minõségi viszonyainak felmérése érdekében, a kapott adatok elemzése. Megoldások említése a háztartási csomagolóanyagok mennyiségének háztartáson belüli és országos szintû csökkentésére. Témakörök Tartalmak Tudománytörténet A tárgyalt ismeretekhez kapcsolódó kiemelkedõ tudósok munkássága, kísérleteik, felfedezéseik, fontos tudománytörténeti események. Szénhidrogénkincsünk, mint energiahordozó Szerves kémia, a szén központi szerepe. A földgáz és a kõolaj: Keletkezésük. A metán (részletesen), égése, halogén-szubsztitúciója , PB-gáz, környezetkímélõ autógáz. Kõolajfeldolgozás, kõolajpárlatok és felhasználásuk, telített szénhidrogének, alkánok, összegképlet és szerkezeti képlet, homológ sor, általános összegképlet. Konstitúciós izomerek, a szabályos nevezéktan alapjai, alkilcsoport. Az alkánok égése, tûzoltási lehetõségek. Halogén-szubsztitúció. Aromás szénhidrogének, a benzol (részletesen), szubsztitúciós reakciókészsége, jelentõsége, mérgezõ hatása. A kõolajipar és -felhasználás környezeti problémái. Legfontosabb mûanyagaink Telítetlen szénhidrogének: Alkének. Az etén (részletesen), addíciós reakciói (halogén-, hidrogén-halogenid-, víz-, hidrogénaddíció), polimerizáció, polietilén (PE). Konformáció, sztirol, polisztirol (PS). Az alkének ipari jelentõsége, geometriai (cisz-transz) izomerek. Diének (butadién, izoprén), kaucsuk, gumi, mûgumi. Alkinek, etin, addíciós reakciói, reakciója nátriummal, ipari jelentõsége. Halogénezett szénhidrogének: A fontosabb halogénezett szénhidrogének (freon, vinilklorid, PVC, teflon) tulajdonságai, jelentõségük,környezeti hatásuk (freon és PVC). Szubsztitúció és elimináció. Szerves vegyületek a kamrától a laboratóriumig Alkohol – alkoholok: Funkciós csoport. Az alkoholok általános szerkezete. Az etanol (részletesen), halmazszerkezete (hidrogénkötés), fõbb fizikai sajátságai, jelentõsége, éghetõsége, reakciója nátriummal. Éterszintézis , dietil-éter, gyúlékonysága, jelentõsége. Az alkoholizmus, a metanol, a glicerin, a fenol. Az alkoholok lebomlásának elsõ terméke a szervezetben: az aldehidek. A formaldehid (részletesen), formalin, redukciója és oxidációja, elõállítása és jelentõsége. Aceton – ketonok. Az aceton (részletesen), negatív ezüsttükörpróba, jelentõsége. Ecet – karbonsavak: Hidrogénkötésre való hajlam. A hangyasav és az ecetsav (részletesen), sav-bázis tulajdonságok, jelentõség. A biológiai és kémiai szempontból fontos karbonsavak (zsírsavak, tejsav, benzoesav, szalicilsav). Az alkohol-oxovegyület-karbonsav redoxi átalakulások. Illatok, ízek, fûszerek - karbonsavészterek: Elõállításuk karbonsavból és alkoholból, fõbb fizikai sajátságaik, elõfordulásuk, felhasználásuk. Zsírok, olajok - gliceridek: Zsírok és olajok, fõbb sajátságaik, margaringyártás. A használt sütõzsiradékok környezeti problémája, újrahasznosítása. A foszfatidok és a nitroglicerin. Kolloid rendszerek. Szappanok, mosószerek: Szappangyártás, szappanok, a tisztító hatás mechanizmusa, szennyvíz, eutrofizáció. Cukor és liszt papírzacskóban – szénhidrátok : Monoszacharidok. Funkciós csoportjaik, a glükóz (részletesen), erjedés, a fruktóz, biológiai jelentõségük. Konfiguráció, optikai izoméria (léte). Diszacharidok. A maltóz, a sörgyártás, a szacharóz, biológiai jelentõségük. A mono- és diszacharidok redukáló hatása (ezüsttükörpróba, Fehling-reakció). Poliszacharidok. A cellulóz, papír, újrahasznosítási lehetõségek, a keményítõ, a glikogén, a redukciós készség hiánya. Tej, tojás, hús – fehérjék: Az aminok, aminocsoport, bázikusság. Amidok, az amidcsoport szerkezete. A természetes eredetû aminosavak általános szerkezete, amfotéria, az aminosavak kapcsolódása, polipeptidek, fehérjék. A fehérjék elsõdleges, másodlagos, harmadlagos és negyedleges szerkezete. Denaturáció és koaguláció. A biológia határán Nukleinsavak: a ribóz, a 2-dezoxi-ribóz, nukleotidok, a nukleotidok kapcsolódása, az RNS, bázissorrend, a DNS kettõs hélix. A nukleinsavak jelentõsége, a fehérjeszintézis vázlata. Az örökítõanyag módosulása, mutációk, mutagén anyagok. Nukleinsavrombolás sugarakkal (atombomba, ózonlyuk, csíramentesítés). Reakcióláncok: biokémia és vegyipar, hasonlóságok, eltérések. A teától a heroinig A szenvedélybetegségekkel kapcsolatos nitrogéntartalmú szerves vegyületek, drog (a lkohol, nikotin, tein, koffein, kábítószerek), hatásmechanizmus, hozzászokás, függõség, hatásuk az egyén és a társadalom szintjén. Környezeti szerves kémia Energiagazdálkodás: fosszilis, hasadó és megújuló energiaforrások, elõnyeik, hátrányaik. Mûanyagok: le nem bomlás, hulladékégetés, dioxin. Táplálékaink: növénytermesztés, peszticidek, állattenyésztés, antibiotikumok, hormonok, tartósítószerek, E-számok, biogazdálkodás. Van-e harmadik út?: tervgazdaság és piacgazdaság, fogyasztói társadalom, a fenntartható fejlõdés és a környezet, hol van az „elég” a személyes és a társadalmi léptékû fogyasztásban. A továbbhaladás feltételei A tanuló sorolja fel a szerves vegyületeket felépítõ elemeket. Tudja a szerves vegyületek fõbb alaptípusait (telített, telítetlen, aromás, nyílt láncú, gyûrûs, szénhidrogén stb.). Ismerje a köznapi életben is elõforduló, tanult szerves vegyületeket, adja meg köznapi nevüket, molekulamodellen mutassa be térbeli szerkezetüket, ismertesse környezeti és élettani hatásukat. Használja szakszerûen, balesetmentesen, környezet- és egészségvédõ módon a szerves vegyipari termékeket. Ismerje fel a mindennapi életben gyakran elõforduló kolloid rendszereket. A szenvedélybetegségekhez kapcsolódó anyagokat sorolja fel, és ismerje hatásukat az emberi szervezetre. Az elvégzett tanulókísérleteket mutassa be; eközben használja szakszerûen a vegyszereket és a kísérleti eszközöket. Értelmezze az elvégzett vagy bemutatott kémiai reakciókat. Szerkesszen egyszerû szerves kémiai egyenleteket. Soroljon fel szerves vegyületekkel kapcsolatos környezeti problémákat, és említsen megoldási lehetõségeket ezekre. Ismerje a gazdasági fejlõdés árnyoldalait, környezeti hatásait és a fenntartható fejlõdés fogalmát. FÖLDÜNK ÉS KÖRNYEZETÜNK 9–10. évfolyam Célok és feladatok A földrajz tantárgy megismerteti a tanulókat a földrajzi környezet természeti és társadalmi-gazdasági jellemzõ ivel. Az alapozó szakasz tantervi elõzményeire építve elõsegíti, hogy megismerjék az ember életteréül szolgáló Földet, a természet és a társadalom fõbb sajátosságait, jelenségeit, folyamatait, valamint azok kölcsönhatásait. Tananyaga komplex és több szempontból is szemléletformáló, hiszen a földrajzi-környezeti jelenségeket, folyamatokat összefüggéseikben vizsgálja, részben a természettudományok, részben a társadalomtudományok, valamint az egyéb környezettudományok szempontjai szerint. Az életkori sajátosságoknak megfelelõen a tananyag az általános természeti és társadalmi-gazdasági folyamatok térbeli és idõbeli változásainak vizsgálatával, az összefüggések, kölcsönhatások feltárásával valósítja meg a szemléletformáló szerepét. A földrajztanítás célja, hogy a tanulók értelmezzék az élettelen és az élõ természet folyamatainak társadalomra gyakorolt hatásait, azok idõbeli változásait. Lássák, hogy a társadalom mûködése hogyan hat vissza a környezetre. Legyenek képesek általánosítani és szintetizálni, valamint tudják a jelenségeket, folyamatokat átfogó rendszerként értelmezni. A természet és a társadalom kölcsönhatásainak, összefüggéseinek megismerése nyomán alakuljon ki a tanulókban a környezettudatos gondolkodás. Célja, hogy a tanulók el tudják helyezni Magyarországot és Európát a világ társadalmi-gazdasági folyamataiban, kialakuljon bennük a nemzeti és az európai identitástudat, a különbözõ társadalmi csoportok, nemzetiségek, népek életformája, kultúrája, értékei iránti tisztelet. A földrajzoktatás célja továbbá, hogy a történeti-földrajzi szemlélet kialakításával felismertesse a földrajzi helyzet idõben változó megítélését. Megismertesse az egyre növekvõ társadalmi igények kielégítéséért folyó termelõtevékenységet és annak eltérõ vonásait, teljesítményeit a Föld különbözõ térségeiben. Felismertesse a társadalmi-gazdasági életben jelenlévõ, sokféle és kölcsönös függõséget. Megértesse a termelés és a fogyasztás viszonyát, növekedésük korlátait és következményeit, ezzel együtt a Föld globális problémáit. Kifejlessze a tanulókban az aktív részvétel készségét közösségük, országuk, régiójuk és a világ problémáinak megoldásában. A tantárgy tudatosítja a tanulókban, hogy a Föld egységes rendszer, amelyben az ember természeti és társadalmi lényként él. Megmutatja, hogy az ember társadalmi-gazdasági tevékenysége során jelentõsen átalakította, és ma is alakítja környezetét. Ennek ésszerû korlátozása, a környezet és az ember érdekeit egyaránt figyelembe vevõ, tudatos környezeti magatartást, az erõforrások tervszerû felhasználását, sõt a nemzetek közötti összefogást kívánja. A gimnáziumi földrajzoktatás felkészíti a tanulókat a tantárgyi érettségi vizsga sikeres teljesítésére is. Komplex ismeretanyaga révén segíti a tanulók pályaválasztását, eligazodását a munka világában, felkészíti õket a szakirányú felsõfokú tanulmányokra. Hozzájárul ahhoz, hogy az iskolából kilépõ diákok képesek legyenek felelõs döntéshozatalra az állampolgári szerepek gyakorlása során. Fejlesztési követelmények A tananyag feldolgozása során el kell érni, hogy a tanulók ismerjék a földi képzõdményeket, a természeti és a társadalmi jelenségeket, folyamatokat és ezek fõbb összefüggéseit. Az általános természetföldrajzi és az általános társadalomföldrajzi témakörök áttekintésekor alkalmazzák regionális földrajzi ismereteiket. Értelmezzék a természeti feltételek és a társadalmi-gazdasági jellemzõk közötti kapcsolatokat a földrajzi térben. Ismerjék fel a helyi, a regionális és a globális történések összefüggéseit, különbözõ szintû következményeit. A földrajzi tanulmányok befejezésekor a tanulók biztonsággal tudjanak eligazodni a természeti és a társadalmigazdasági környezetben. Használják fel földrajzi ismereteiket a mindennapi élet szempontjából fontos döntések meghozatalakor. Alakuljon ki bennük az igény arra, hogy késõbbi életük folyamán önállóan tovább gyarapítsák földrajzikörnyezeti ismereteiket. A gimnáziumi földrajztanítás során el kell érni, hogy a tanulók önállóan tudják elemezni, értelmezni a természetföldrajzi és a társadalmi-gazdasági történéseket. Elsõsorban arra kell törekedni, hogy a tanulók rendszerben gondolkodjanak, szintetizálják korábbi ismereteiket, valamint biztonsággal tájékozódjanak a Földön lezajló folyamatokban, térben és idõben egyaránt. Rendelkezzenek valós képzetekkel a környezeti elemek méreteirõl, a számszerûen kifeje zhetõ adatok és az idõbeli változások nagyságrendjérõl. El kell érni, hogy képesek legyenek különbözõ földrajzi adatsorok és mutatószámok alapján a tendenciák megfogalmazására. Alkalmazzák a kommunikációs, a kooperatív és a gondolkodási képességeket, pl. az adatok értelmezése és feldolgozása, a problémák felismerése és megoldása, az általános törvényszerûségek felismerése és az ítéletalkotás során. Legyenek képesek információszerzésre a speciális információ- hordozókból (tematikus és különbözõ méretarányú térképek, szak- és ismeretterjesztõ irodalom, folyóiratok, statisztikai kiadványok, lexikonok, almanachok, CD-ROM, Internet, kiállítások, filmek). Tapasztalataikat, szabatosan fogalmazzák meg, véleményüket támasszák alá érvekkel a vitákban. A földrajzórák is járuljanak hozzá ahhoz, hogy a tanulók jártasságot szerezzenek az emberiség és a környezet szempontjából egyaránt elõnyös döntéshozatalban.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes